**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2017. november 30-án tartandó ülésére**

Az előterjesztés tárgya: **A Tiszavasvári Egészségügyi Szolgáltató Közhasznú Nonprofit Korlátolt Felelősségű Társaság alapító okiratának módosításáról**

Melléklet:

Az előterjesztés előadója: dr. Fülöp Erik polgármester

Az előterjesztés témafelelőse: Hajdu Imre

Az előterjesztés ügyiratszáma: 20460/2017.

Az előterjesztést véleményező bizottságok a hatáskör megjelölésével:

|  |  |  |
| --- | --- | --- |
| **Bizottság** | **Hatáskör** | |
| Pénzügyi és Ügyrendi Bizottság | SZMSZ 4. sz. melléklet 1.30. pontja |
| Szociális és Humán Bizottság | SZMSZ 5.melléklet 1.5.1. pontja | |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetősége** |
| Aleváné Siteri Éva | Egészésgügyi Nonprofit Kft ügyvezetője | siterieva@gmail.com |
|  |  |  |

Egyéb megjegyzés:

…………………………………………………………………………………….………………………………………………………………………………………………………………

Tiszavasvári, 2017. november 23.

**Hajdu Imre**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Hajdu Imre

**ELŐTERJESZTÉS**

**- a Képviselő-testülethez -**

**A Tiszavasvári Egészségügyi Szolgáltató Közhasznú Nonprofit Korlátolt Felelősségű Társaság alapító okiratának módosításáról**

**Tisztelt Képviselő-testület!**

A Tiszavasvári Egészségügyi Szolgáltató Közhasznú Nonprofit Kft. alapító okiratának módosításáról a testület 2017 október 28-i ülésén döntött. Ekkor az alapító okirat módosítására az ügyvezető személyének változása miatt volt szükség.

1. A jelenlegi módosítás indoka, hogy a Kft. felügyelő bizottságának egy tagja, név szerint Gazdag Jánosné a felügyelő bizottsági tagságáról 2017. november 15. nappal lemondott.

A Kft alapító okiratában meghatározottak szerint a társaságnál 3 tagból álló nem ügydöntő Felügyelő Bizottság működik. Tekintettel arra, hogy a 3 tagból 1 fő lemondott tisztségéről, így 1 új tag megválasztása szükséges.

A tag személyére az alábbi javaslatot teszem: ………………….

Megbízatása időtartama a megválasztása napjától kezdődően a lemondott tag megbízatásának végéig, 2019. július 31-ig szólna.

**A vonatkozó jogszabályi háttér:**

**A Polgári Törvénykönyvről szóló 2013. évi V. törvény (továbbiakban: Ptk.) 3:109 §-a** szerint a gazdasági társaság legfőbb szervének feladata a társaság alapvető üzleti és személyi kérdéseiben való döntéshozatal, így a felügyelő bizottság tagjainak megválasztása is.

**A Ptk. 3:26. §** (1) bekezdése értelmében a tagok vagy az alapítók a létesítő okiratban három tagból álló felügyelőbizottság létrehozását rendelhetik el azzal a feladattal, hogy az ügyvezetést a jogi személy érdekeinek megóvása céljából ellenőrizze. Ugyanezen paragrafus (2) bekezdése értelmében a felügyelőbizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet a felügyelőbizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója a jogi személy vezető tisztségviselője.

(3) A felügyelőbizottság tagjai a felügyelőbizottság munkájában személyesen kötelesek részt venni. A felügyelőbizottság tagjai a jogi személy ügyvezetésétől függetlenek, tevékenységük során nem utasíthatóak.

(4) Az első felügyelőbizottság tagjait a létesítő okiratban kell kijelölni, ezt követően a döntéshozó szerv választja a felügyelőbizottsági tagokat. A felügyelőbizottsági tagsági jogviszony az elfogadással jön létre.

(5) A felügyelőbizottsági tagság megszűnésére a vezető tisztségviselői megbízatás megszűnésére vonatkozó szabályokat kell alkalmazni, azzal, hogy a felügyelőbizottsági tag lemondó nyilatkozatát a jogi személy, vezető tisztségviselőjéhez intézi.

A tagságra javasolt személy nem kérte, hogy a személyét érintő előterjesztést zárt ülésen tárgyalja a testület, így az nyílt ülésen kerül megtárgyalásra.

Mindezekre tekintettel kérem a testületet az előterjesztés megtárgyalására és a határozat-tervezet elfogadására.

Tiszavasvári, 2017. november 23.

**dr. Fülöp Erik**

**polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testülete**

**…./2017. (……,) Kt. számú**

**határozata**

**A Tiszavasvári Egészségügyi Szolgáltató Közhasznú Nonprofit Korlátolt Felelősségű Társaság alapító okiratának módosításáról**

**mely, a Tiszavasvári Egészségügyi Szolgáltató Közhasznú Nonprofit Korlátolt Felelősségű Társaság …../2017. (…….) számú alapítói határozatának minősül**

Tiszavasvári Város Önkormányzata képviselő-testülete **A Tiszavasvári Egészségügyi Szolgáltató Közhasznú Nonprofit Korlátolt Felelősségű Társaság alapító okiratának módosításáról szóló előterjesztést megtárgyalta és** Magyarország helyi önkormányzatairól szóló 2011. évi CLXXXIX tv. 107. §-ában, valamint a Polgári Törvénykönyvről szóló 2013. évi V. törvény 3:102.§-ban és a 3:109.§-ban foglalt hatáskörében eljárva az alábbi határozatot hozza:

A Képviselő-testület

1. A Tiszavasvári Egészségügyi Szolgáltató Közhasznú Nonprofit Korlátolt Felelősségű

TársaságFelügyelő Bizottságába …………sz. ………(szül: Tiszalök, …………..an.:…………..) 4440 Tiszavasvári,………. szám alatti lakost,

választja meg 2017. november …. napjától 2019. július 31. napjáig terjedő időre.

1. Elfogadja a Tiszavasvári Egészségügyi Nonprofit Kft alapító okiratának módosítását a határozat 1. melléklete szerinti tartalommal.
2. Felhatalmazza a polgármestert a módosító irat aláírására, az ügyvezető részére történő megküldésére.
3. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő**: azonnal **Felelős**: dr. Fülöp Erik polgármester

**Alapító okirat módosítás**

Tiszavasvári Város Önkormányzata4440 Tiszavasvári, Városháza tér 4., mint alapító, a Tiszavasvári Egészségügyi Szolgáltató Nonprofit Közhasznú Korlátolt Felelősségű Társaság 4440 Tiszavasvári, Báthori u. 6. sz. 2014. július 31-én kelt, 2016. április 14-én, 2016. április 28-án módosított alapító okiratát az alábbiak szerint módosítja.

**1./ Az alapító okirat I.3. pontja az alábbiak szerint változik:**

I.3. A társaság székhelye: **4440 Tiszavasvári, Báthori u. 6.,** amely a központi ügyintézés helye is.

**2./ Az alapító okirat VI.4. pontja az alábbiak szerint változik:**

**VI. 4/ A Felügyelő Bizottság:**

A társaságnál 3 tagból álló nem ügydöntő Felügyelő Bizottság működik. A Felügyelő Bizottság tagjait az alapító jogosult megválasztani határozott időre, öt évre. A Felügyelő Bizottsági tagok újraválaszthatók és bármikor visszahívhatók.

A Felügyelő Bizottság Elnöke köteles jelezni az alapítónak, ha a tagok száma 3 fő alá csökken.

A Felügyelő Bizottság testületként jár el, tagjai sorából elnököt választ. A Felügyelő Bizottság határozatképességéhez mindhárom tag jelenléte szükséges, határozatait szavazással állapítja meg, egyszerű szótöbbséggel.

A Felügyelő Bizottság tagjai személyesen kötelesek eljárni, képviseletnek nincs helye. A Felügyelő Bizottság tagját e minőségben a gazdasági társaság tagjai, illetve munkáltatója nem utasíthatja. A Felügyelő Bizottság ügyrendjét maga állapítja meg, melyet az alapító hagy jóvá.

A Felügyelő Bizottság ülésének összehívását - az ok és a cél megjelölésével - a Felügyelő Bizottság bármely tagja írásban kérheti az elnöktől, aki a kérelem kézhezvételétől számított 8 napon belül köteles intézkedni a Felügyelő Bizottság ülésének 30 napon belüli időpontra történő összehívásáról. Ha az elnök a kérelemnek nem tesz eleget a tag maga jogosult az ülés összehívására.

A számviteli törvény szerinti beszámoló illetve a közhasznú szervezetekre vonatkozó jogszabályban meghatározott éves beszámoló jóváhagyása csak akkor történhet meg, ha a felügyelő bizottság a beszámolóval kapcsolatban álláspontját kialakította.

A felügyelő bizottság ellenőrzi a közhasznú szervezet működését és gazdálkodását. Ennek során a vezető tisztségviselőktől jelentést, a szervezet munkavállalóitól pedig tájékoztatást vagy felvilágosítást kérhet, továbbá a közhasznú szervezet könyveibe és irataiba betekinthet, azokat megvizsgálhatja.

A felügyelő bizottság tagja a közhasznú szervezet vezető szervének ülésén tanácskozási joggal részt vehet, illetve részt vesz.

A felügyelő bizottság a képviselő-testületet vagy az ügyvezetőt köteles tájékoztatni, és a képviselő-testület összehívását kezdeményezni, ha arról szerez tudomást, hogy

a) a szervezet működése során olyan jogszabálysértés vagy a szervezet érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult képviselő-testület döntését teszi szükségessé;

b)a vezető tisztségviselők felelősségét megalapozó tény merült fel.

A képviselő-testületet, mint döntést hozó szervet a felügyelő bizottság indítványára - annak megtételétől számított harminc napon belül - intézkedés céljából össze kell hívni. E határidő eredménytelen eltelte esetén a döntéshozó szerv összehívására a felügyelő szerv is jogosult.

Ha az arra jogosult szerv a törvényes működés helyreállítása érdekében szükséges intézkedéseket nem teszi meg, a felügyelő szerv köteles haladéktalanul értesíteni a törvényességi ellenőrzést ellátó szervet.

**A Felügyelő Bizottság tagjai:**

**Dr. Malinák Gyula** (sz.: Sály, 1946. július 06., an.: Pisák Julianna) 4440 Tiszavasvári, Bajcsy-Zsilinszky u. 11. sz. alatti lakos.

Az alapító **Dr. Malinák Gyula felügyelő bizottsági tagot** 2014. július 31. naptól 2019. július 31. napig tartó határozott időtartamra választotta meg.

**Köblös Máté (sz: Debrecen, 1986.09.15, an: Alföldi Piroska, szig: 942696HA) 4440 Tiszavasvári, Aradi vértanúk u. 6/A. sz. alatti lakos.**

**Gazdag Jánosné (szn: Simon Anna, sz: Tiszalök, 1957.10.03, an: Zsignár Anna) 4440 Tiszavasvári, Csokonai u. 8. sz. alatti lakos.**

**Az alapító Köblös Máté és Gazdag Jánosné felügyelő bizottsági tagokat 2016. július 28. naptól 2019. július 31. napig tartó határozott időtartamra választotta meg.**

Fenti alapító okirat módosítást Tiszavasvári Város Önkormányzata Képviselő Testülete - mint az alapítói jogokat gyakorló szerv megtárgyalta, elfogadta …../2016. (VII.28.) KT határozatával.

A Képviselő Testület felhatalmazást adott Dr. Fülöp Erik polgármester részére, a fenti alapító okirat módosítás aláírására.

Tiszavasvári, 2016. július 28. -------------------------------------- Dr. Fülöp Erik

polgármester

**Készítettem és ellenjegyeztem:**

Tiszavasvári, 2016. július 28.

--------------------------------------

Dr. Vaskó László

ügyvéd